# Viljelijäviesti 13/2023

Syysilmoitus siirtyy tammikuulle 2024. Syysilmoituksella ilmoitetaan mm. Ekojärjestelmätuen kasvipeitteisyystiedot ja kasvipeitteisyys on ehtona myös ehdollisuudessa. Syysilmoitus tehdään nyt tammikuussa, mutta jatkossa syksyllä. Tällä järjestelyllä Ruokavirasto varmistaa loppuvuoden viljelijätukien tavoitteellisen maksuaikataulun toteutumisen.

Lue lisää syysilmoituksesta Ruokaviraston sivuilta:

[Syysilmoitus 2023 - Ruokavirasto](https://www.ruokavirasto.fi/tuet/maatalous/oppaat/hakuoppaat/hakuoppaat/syysilmoitus/syysilmoitus-2023/)

## Kasvipeitteisyys ja syyskylvöiset kasvit

Kasvipeitteisyyttä tarkastellaan satelliittiseurannalla, joten maaliskuussa 2024 viljelijälle saattaa tulla Vipu-mobiiliin selvityspyyntö talviaikaisen kasvipeitteisyyden alasta, jolla on havaittu muokkausta.

**Jos viljelijä on noudattanut ehdollisuuden talviaikaisen vähimmäismaanpeitteen vaatimusta, hän voi ehdollisuuden selvityspyyntöön vastata Vipu-mobiililla ottamallaan valokuvalla. Kuvan voi ottaa 15.3.2023 jälkeen.**

**POIKKEUS: syyskylvöisten kasvien alat, joille on ilmoitettu aito kasvipeite -> vihertävästä kasvustosta kannattaa ottaa valokuva jo ennakkoon. Valokuva hyväksytään, jos se on otettu 31.10. jälkeen.**

Valokuvan voi ottaa Vipu-mobiilin Kuvat -osiossa ja kuvat tallentuvat Vipu-mobiiliin mahdollista myöhempää tarvetta varten.

## Ympäristökorvauksen verkkokoulutus

Mikäli olet valinnut ympäristösitoumuksen ilmasto- ja ympäristökoulutus -toimenpiteen, on sinun suoritettava verkkokoulutus sitoumusvuoden aikana. **Jos olet sitoutunut toimenpiteeseen peltotukien haussa vuonna 2023, koulutus pitää suorittaa viimeistään 30.4.2024.**

Verkkokoulutus avautuu 2.1.2024. Koulutuksen voi suorittaa kuka tahansa maatilan osallisista.

Koulutusvaihtoehdot ovat seuraavat:

* Hiilensidonta peltomaahan ja maaperän kasvukunto
* Kasvihuonekaasupäästöjen vähentäminen ja ilmastonmuutokseen sopeutuminen maatilalla
* Maatalousluonnon monimuotoisuuden edistäminen
* Maatilan vesiensuojelu
* Integroidun torjunnan menetelmät.

Voit sitoutua ilmasto- ja ympäristökoulutus -toimenpiteeseen myös tulevina vuosina, mutta et voi suorittaa samaa koulutusta kahta kertaa.

## Ekojärjestelmätuen määrä Vipu-palvelussa (0€]

Ekojärjestelmätuen määrä ei toistaiseksi näy Vipu-palvelussa (0€) ja siihen vaikuttaa mm. talviaikainen kasvipeitteisyys:

## Tuen määrä

Tuen määrä perustuu tukikelpoiseen pinta-alaan tukihakuvuonna.

Toimenpiteittäin vuonna 2023 enintään:

* Talviaikainen kasvipeite 50 €/ha
* Luonnonhoitonurmet 65 €/ha
* Viherlannoitusnurmet 80 €/ha
* Monimuotoisuuskasvit 300 €/ha

Ruokavirasto maksaa ekojärjestelmätuen seuraavasti:

* Tuki talviaikaisesta kasvipeitteisyydestä hakuvuotta seuraavan vuoden kesäkuussa.
* Tuki luonnonhoitonurmista, viherlannoitusnurmista ja monimuotoisuuskasveista kahdessa osassa hakuvuoden joulukuussa ja seuraavan vuoden kesäkuussa.

## Käyttökatko sovelluksissa

Ruokaviraston sovelluksissa on käyttökatko pe 10.11.2023 (klo 8 alkaen) – ti 14.11.2023 (arviolta klo 24 asti). Tämä koskee Vipu-palvelua, Vipu-mobiilia, eläintenpitäjärekisteriä sekä nauta-, lammas- ja vuohi- ja sikarekisteriä. Lyhyitä käyttökatkoja voi ilmentyä vielä käyttökatkonkin jälkeen.

## Tavoitteellinen maksuaikataulu 2023

Ruokaviraston sivuilla on julkaistu tavoitteellinen maksuaikataulu. Muutokset ovat mahdollisia, joten seuraa maksuaikataulun päivittymistä:

[Maksuaikataulu - Ruokavirasto](https://www.ruokavirasto.fi/tuet/maatalous/maksuaikataulu/)

|  |  |  |
| --- | --- | --- |
| **Marraskuu** | Luonnonmukaisen tuotannon korvaus   * kotieläinkorotus maksetaan vuonna 2024 | maksuprosentti noin 85 % |
| **Marraskuu** | Ympäristökorvauksen sitoumus   * ei makseta seuraavia toimenpiteitä: kiertotalouden edistäminen, valumavesien hallinta ja lintupellot | maksuprosentti noin 85 % |
| **Joulukuu** | Luonnonhaittakorvaus | maksuprosentti noin 95 % |
| **Joulukuu** | Perustulotuki | maksuprosentti noin 95 % |
| **Joulukuu** | Ekojärjestelmätuki (ei talviaikainen kasvipeite) | maksuprosentti noin 95 % |
| **Joulukuu** | Uudelleenjakotulotuki | maksuprosentti noin 95 % |
| **Joulukuu** | Nuorten viljelijöiden tulotuki | maksuprosentti noin 95 % |

# Yhteystiedot ja asiakaspalvelu

Toimistolla on asiakaspalvelua ma-to klo 9–11 ja 12–15. Suosittelemme ajanvarausta numerosta 040 314 5266. Käynti toimistolle palvelupiste Vinkin kautta tai ajanvarauksella tulemme vastaan yläkerran aulaan.

Asiakaspalvelunumero 040 314 5266  
Kysymykset sähköpostilla maaseutu@mantsala.fi  
Sähköiset liitteet ja lomakkeet kirjaamo.maaseutu@mantsala.fi

Maaseututoimi, Heikinkuja 4, 04600 Mäntsälä

**Lisätietoa ja ajankohtaisia asioita** [**maaseutupalveluiden nettisivuilla**](https://www.mantsala.fi/yrittaminen-ja-tyo/yrittajille/maaseutupalvelut/)**. MAHKUN somekanavat** [**Facebook**](https://www.facebook.com/maaseutuhallintopalvelut/) **ja** [**Instagram**](https://www.instagram.com/mahku_8/)

[Miten onnistuimme tänään - anna palautetta](https://forms.office.com/e/efzpy5qEMx)

